internet vaartha 205 Views
హైదరాబాద్‌ : ప్రైవేటురంగంలో అభివృద్ధి దిశగా వెళుతున్న లక్ష్మీవిలాస్‌బ్యాంక్‌ కూకట్‌పల్లి శాఖలో క్రోన్‌లాంజ్‌ ఏర్పాటుచేసింది. నికర ఆదాయం కలిగిన వినియోగదారులకు అందించే విభిన్న సమ్మిళిత సేవలనే క్రోన్‌ లాంజ్‌ అని పిలుస్తారు. బ్యాంకు రిలేషన్‌షిప్‌ మేనేజర్లతో ఎంపికచేసిన శాఖలవద్ద అందిస్తారని సిఒఒ ఎజె విద్యాసాగర్‌ వెల్లడించారు. ఉచితంగా వ్యక్తిగత బీమా 25 లక్షల రూపాయల వరకూ అందుతుందని, 25శాతం రాయితీతో ఉన్న సదుపాయలు లాకర్‌ అద్దెలు వంటివి అందిస్తారు. ఉచిత ఫ్యామిలి బ్యాంకింగ్‌ ఖాతాలైన లక్ష్మి మహిళ, లక్ష్మీయూత్‌ ఖాతాలు ప్రతిరోజూ ఏటిఎం ద్వారా అధికనగదు పొందే సౌలభ్యం, పాయింట్‌ ఆఫ్‌ సేల్‌ ఖర్చు పరిమితులు ఇతర వ్యాపారసదుపాయాలు ఇ-కామర్స్‌పై అందిస్తుందని తెలిపారు. తమిళనాడుతోపాటు ఆంధ్రప్రదేశ్‌, తెలంగాణ రాష్ట్రాలు తమకు ఎంతో ముఖ్యమైనవని హెచ్‌ఎన్‌ఐ కస్టమర్లకు మరింత సేవలందించేందుకు ఎల్‌విబిక్రోన్‌ సేవలు వ్యూహాత్మకంగా ప్రారంభించామన్నారు. 2016-17ఆర్థిక సంవత్సరంలో అన్ని కీలక మార్కెట్లను కవర్‌చేయాలని లక్ష్యం నిర్దేశించుకున్నామని, రెగ్యులర్‌ శాఖల్లో అత్యధిక సంపన్నులైన కస్టమర్లకు ప్రత్యేక సదుపాయాలు అందించేందుకు ఈ లాంజ్‌లు ప్రత్యేకించి ఏర్పాటు చేసినట్లు తెలిపారు.